OpenLLM-France/wikimedia huggingface dataset:
# Sergei Diagilev

Sergei Pavlovitx Diagilev (Selixtxi, Novgorod, Errusiar Inperioa, 1872ko martxoaren 31/martxoaren 19a - Venezia, Italia, 1929ko abuztuaren 19a) arte arloko enpresaburua izan zen, Errusiar Balleten sortzailea.

## Bizitza

Zuzenbide-ikasketak egin zituen San Petersburgon, eta zenbait artista gazteren lagun egin zen bertan. 1898tik 1904ra arte iraun zuen Mir Iskusstva (Artearen mundua) aldizkariaren zuzendari izan zen. Harrezkero, zenbait ikuskizun antolatu zuen, San Petersburgon eta Parisen, batez ere; Parisen, Boris Godunov obra aurkeztu zuen. Errusiara itzuli eta Antzerti Inperialeko dantzariekin ballet-talde bat eratu zuen. 1909. urtean Parisko ballet-denboraldia antolatu zuen, eta Silfideak, Armidaren pabiloia eta Igor printzea eta Kleopatra obra arrakastatsuak aurkeztu zituen han. Hasieratik lortu zuen bere garaiko poeten, musikagileen eta margolarien laguntza.
1910. urtean, Scheherazade, Suzko txoria eta Inauteriak obrak aurkeztu zituen, Parisen horiek ere. Bere konpainia sortu zuen hurrengo urtean. Garai hartan, Vatslav Nijinski dantzari eta koreografoa aurkitu zuen, eta bi ballet eman zituen ezagutzera: Udaberriaren eskaintza, Stravinskirena, eta Suak Debussyrena. Diagileven eta Nijinskiren artean izan zen hausturaren ondoren, Michel Fokine errusiar koreografo eta dantzariak parte hartu zuen Diagileven taldean. Mundu guztian ibili zen, harrezkero, bere ballet-konpainia handiarekin. Koreografo eta dantzari handiak ezagutzera eman zituen, 20 urtean zehar. 1916. urtetik hil zen arte, ballet hauek aurkeztu zituen, besteak beste: Aldarte oneko emakumeak, Hiru adarreko kapela, Renard, Ezteiak, Tren urdina, Marinelak, Katemea, Apolo Musageta, Dantza eta Seme hondatzailea.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011-12-26 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q211513
* Multimedia: Sergej Diaghilev / Q211513
# Sergei Aleinikov

Sergei Jevgenievitx Aleinikov (errusieraz: Серге́й Евгеньевич Алейников; 1961eko azaroaren 7a - ) Bielorrusiako futbolaria izan zen.

## Selekzio nazionala

SESBeko selekzioarekin :
| Urtea | Partida | Gol |
| 1984 | 6 | 0 |
| 1985 | 14 | 1 |
| 1986 | 10 | 1 |
| 1987 | 8 | 1 |
| 1988 | 15 | 2 |
| 1989 | 7 | 0 |
| 1990 | 5 | 0 |
| 1991 | 8 | 1 |
| 1992 | 4 | 0 |
| Guztira | 77 | 6 |
| Bielorrusiako selekzioarekin |||
| Urtea | Partida | Gol |
| 1992 | 1 | 0 |
| 1993 | 2 | 0 |
| 1994 | 1 | 0 |
| Guztira | 4 | 0 |

## Kanpo estekak

* National Football Teams
* RSSSF
* (Japonieraz) J.League Data Site
* Datuak: Q355825
# Sergei Bida

Sergei Olegovitx Bida, errusieraz Сергей Олегович Бида, (Mosku, Errusia, 1993ko otsailaren 13a), Ezpata-taldeka kategorian aritzen den eskrimalari errusiarra da.
2020ko Udako Olinpiar Jokoetan, Tokio 2020an (Tokio), esku hartu zuen, eta zilarrezko domina eskuratu zuen Ezpata-taldeka kategorian, ROCeko taldearekin, Japoniako taldearen (urrezko domina) atzetik eta Hego Koreako taldearen (brontzezko domina) aurretik sailkatu zen ROC taldea. Kontuan izan Tokioko 2020ko Udako Olinpiar Jokoetan errusiar kirolariek ezin izan zutela Errusiaren izenean esku hartu, NOBek (Nazioarteko Olinpiar Batzordea) ezarritako zigorra zela medio, eta ROCen (Russian Olympic Committee) izenean eta banderapean lehiatu zirela.
Tokion, honako hauek osatzen zuten taldea: Sergei Bida, Sergei Khodos, Pavel Sukhov eta Nikita Glazkovek.

## Nazioarteko emaitzak

Udako Olinpiar Jokoak :
| Urtea | Lekua | Domina | Proba |
| 2020 | Tokio Japonia | 02 ! | Gizonezkoa, Ezpata-taldeka kategoria. |

## Erreferentziak

* ↑ «Sergei Bida» olympedia.org (Ingelesez)
* ↑ Euskaltzaindia. (PDF) 156. arauaː Alfabeto zirilikoz idatzitako izenak euskarara aldatzeko transkripzio-sistema (errusiera, bielorrusiera, ukrainera eta bulgariera). .
* ↑ "Sergei Bida" olympics.com (Gaztelaniaz)

## Kanpo estekak

* Datuak: Q20537613
# Seravezza

Seravezza Italiako udalerri bat da. Luccako probintzian kokatuta dago, Toscana eskualdean. 12.364 biztanle ditu, 39,55 kilometro koadroko azaleran banatuta.

## Mugakideak

Seravezzak honako udalerri hauekin egiten du muga:
Massa Montignoso Pietrasanta Stazzema Forte dei Marmi

## Kanpo estekak

* Datuak: Q221193
* Multimedia: Seravezza / Q221193
# Serbal

Serbal edo serbal katu (Leptailurus serval) felidoen familiako animalia basatia da, katuaren itxurakoa, metro bete luze eta 50 cm garai egin daitekeena. Katua baino hankaluzeagoa da. Ilea hori-gorrixka du, zerrenda eta orban beltzekikoa. Saharako hegoaldeko mugetatik beherako ia eskualde guztietan bizi da. Baso-ertzetan eta zuhaitzik ez den lekuetan ibiltzen da batez ere. Hegaztiak eta karraskariak jaten ditu.

## Erreferentziak

* ↑ Schreber. (1776). in: 16. 3 Die Säugethiere, pl. 108[1776]; see also text 3(23):407[1777] or..
* Artikulu honen edukiaren zati bat Lur hiztegi entziklopedikotik edo Lur entziklopedia tematikotik hartu da. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.

## Ikus, gainera

* Felidae

## Kanpo estekak

* 'Leptailurus serval' espezieari buruzko informazioa Mammals of The World datubasean
* Datuak: Q42699
* Multimedia: Leptailurus serval / Q42699
* Espezieak: Leptailurus serval
# Serbia eta Montenegro

Serbia eta Montenegro Serbia eta Montenegro jugoslaviar errepublikek osatu zuten Estatu batasun bat izan zen (batasun politikoa). Europa erdi-hegoaldean kokatua, Balkanen penintsularen mendebaldean eta mugakide Bosnia eta Herzegovina eta Kroazia mendebaldean, Hungaria iparraldean, Errumania eta Bulgaria ekialdean, Mazedoniako Errepublika hegoaldean eta Albania hego-mendebaldean zituen.
Antzinako batasuneko eta gaur egungo Serbiaren hiriburua Belgrad da; Montenegroko hiriburua aldiz, Podgorica da.

## Kanpo estekak

* (Ingelesez) CIA - World Factbook Geografia, biztanleria, politika eta ekonomia datuak.
* Datuak: Q37024
* Multimedia: Serbia and Montenegro / Q37024
# Serbiako Boluntarioen Guardia

Serbiako Boluntarioen Guardia (serbieraz Српска добровољачка гарда, Srpska dobrovoljačka garda) askoz ere ezagunagoak Arkanen Tigreak izenaz (serbieraz Арканови Тигрови ,Arkanovi Tigrov) Serbiako paramilitarren unitate bat izan zen. Željko Ražnatović Arkan paramilitar buruzagiak sortu eta gidatu zuen, Kroazia (1991–1992), Bosnia eta Herzegovina (1992–1995) eta Kosovoko Gerran (1998–1999) borrokatu zelarik.
Serbiar talde paramilitar ultranazionalista hau 1990eko urriaren 11an Belgradoko Izar Gorri futbol taldeko Delije Sever ultra taldeko 20 boluntariok sortu zuten. Ustez, 10.000 kide izatera ailegatu zen.
Aipatutako gerretan ikaragarrizko sarraski, hilketa, bortxaketa eta izugarrikeriak burutzearen ondorioz oso ospe txarra eta jende askoren gorrotoa bereganatu zuten, gerra krimenak eta gizateriaren aurkako krimenak gauzatzea leporatu izan zaielarik.

## Kanpo estekak

* Datuak: Q1130041
* Multimedia: Serb Volunteer Guard / Q1130041
# Serba

Serba Alemaniako udalerria da. Turingia estatuan kokatuta dago, Saale-Holzland-Kreis barrutian. 2014an 682 biztanle zituen 7,07 kilometro koadrotan banatuta.

## Demografia

Ikus jatorrizko Wikidatako eskaera eta iturriak.

## Kanpo estekak

* Webgune ofiziala
* Datuak: Q124324
* Multimedia: Serba / Q124324
# Serbiako Banku Nazionala

Serbiako Banku Nazionala (serbieraz: Народна банка Србије, Narodna banka Srbije) Serbiako Errepublikako banku zentrala da. 1884ko uztailaren 2an sortu zen. Egoitza nagusia Belgrad hiriburuan du.
Serbiako Banku Nazionalak honako erantzukizunak ditu: herrialdeko moneta-politika adostea, diru-paperen eta txanponen jaulkitzea, prezio-egonkortasuna babestea eta herrialdeko finantza-sistemaren egonkortasuna bermatzea.

## Historia

1884ko uztailaren 2an sortu zen Serbiako Erresuman, Serbiako Erresumako Banku Nazional Pribilegiatua (serbieraz: Привилегована народна банка Краљевине Србије, Privilegovana narodna banka Kraljevine Srbije) izena zuela. Bankua Belgikako Banku Zentralaren irudi eta antzera eratu zen.
1918. urtearen amaieran Serbiako Erresumak eta Esloveniarren, Kroaziarren eta Serbiarren Estatuak bat egin zuten, Serbiarren, Kroaziarren eta Esloveniarren Erresuma izeneko herrialdea eratuz. Ondorioz, 1920ko urtarrilaren 20an bankuak Serbiarren, Kroaziarren eta Esloveniarren Erresumako Banku Nazionala (serbieraz: Народна банка Краљевине Срба, Хрвата и Словенаца, Narodna banka Srba, Hrvata i Slovenaca) izena hartu zuen. 1929an herrialdeari izena aldatu eta Jugoslaviako Erresuma jarri ziotenez, 1929ko urriaren 3an Jugoslaviako Erresumako Banku Nazionala (serbieraz: Народна банка Краљевине Југославије, Narodna banka Kraljevine Jugoslavije) izatera pasa zen.
1945ean, Bigarren Mundu Gerraren ondoren, Jugoslaviako Erresuma zena Jugoslaviako Errepublika Federal Sozialista bihurtu zen. 1946ko irailean bankuak Jugoslaviako Banku Nazionala (serbieraz: Народна банка Југославије, Narodna banka Jugoslavije) izena hartu zuen. 1992an Errepublika Federal Sozialista hainbat estatu txikiagotan desegin zen, horien artean, Jugoslaviako Errepublika Federala. Bankuak Jugoslaviako Errepublika Federalean jarraitu zuen bere izena mantenduz.
2003ko otsailean Jugoslaviako Errepublika Federala desegin eta Serbia eta Montenegro herrialdea sortu zen. Horregatik, 2003ko uztailaren 19az geroztik Serbiako Banku Nazionala izena du. 2006an Serbia eta Montenegro bereizi baziren ere, erakundeak Serbiako Errepublikan jarraitu du.

## Kanpo estekak

* (Serbieraz) (Ingelesez) Serbiako Banku Nazionalaren webgunea
* Datuak: Q1194664
* Multimedia: National Bank of Serbia / Q1194664
# Silverio

Silverio (?, ? - † Palmarola, 537ko abenduaren 2a) Eliza Katolikoaren 58. Aita Santua izan zen 536 eta 537 urteen bitartean. Justiniano I.aren Belisarius jeneralak Erroma lortzeko lagundu eta Witiges ostrogodoak kargutik kendu zuen.

## Erreferentziak

* ↑ Euskaltzaindia. 129. araua: Aita santuen izenak. .
* Datuak: Q149315
* Multimedia: Silverius / Q149315
# Silverio Izagirre

Marcelino Silverio Izagirre Sorazabalbere (Donostia, 1897ko abuztuaren 31 – 1935eko azaroaren 19a) euskal herritar futbolaria izan zen.

## Biografia

Real Sociedadean hasi eta bukatu zuen bere karrera. Bertan eman zituen urte guztiak 1921/22 denboraldia izan ezik Oviedon zegoelako.
Espainiako futbol selekzio nazionalarekin 1920ko Olinpiar Jokoetan aritu zuen non zilarrezko domina lortu zuen. Guztira partida bakarra jokatu zuen Espainiarekin.

## Taldeak

| Kluba | Herrialdea | Urteak |
| Real Sociedad | Gipuzkoa | 1918-1921 |
| RCD Oviedo | Espainia | 1921-1922 |
| Real Sociedad | Gipuzkoa | 1922-1924 |

## Palmaresa

| Titulua | Kluba | Urtea |
| Gipuzkoako Txapelketa | Real Sociedad | 1919 |
| Gipuzkoako Txapelketa | Real Sociedad | 1923 |

## Erreferentziak

* ↑ Auñamendi Entziklopedia
* ↑ www.sports-reference.com

## Kanpo estekak

* Datuak: Q3354695
# Silvermines

Silvermines, historikoki Bellagowan (irlanderaz Béal Átha Gabhann) Irlandako hegoaldeko Tipperary konderrian dagoen udalerri bat da.

## Musika

The Pogues folk-punk talde ospetsuko Shane MacGowan abeslariaren familia eremu honetakoa da, berak ere haurtzaroko denboraldi batzuk bertan igaro zituen.

## Kanpo estekak

* Datuak: Q2670546
* Multimedia: Silvermines / Q2670546
# Silverstone

Silverstone, Ingalaterrako erdialdean dagoen udalerri bat da, Northamptonshire konderrian. Towcester eta Brackley udalerrien artean dago.
2011n 2.176 biztanle zituen.

## Kirola

* Silverstoneko zirkuitua, 1 Formula
* Datuak: Q339226
* Multimedia: Silverstone / Q339226
# Silverknowes

Silverknowes, Eskoziako Edinburgh hiriburuaren ipar-mendebaldean dagoen barruti bat da.

## Kanpo estekak

* Datuak: Q14948857
# Silverpit kraterra

Silverpit kraterra Ipar itsasoan dagoen urpeko talka kraterra da, Britainia Handiko uhartearen kostaldean. 2002an aurkitu zen petrolioaren ustiapen arrunt baten harira bildutako datu sismikoak aztertzen, Britainia Handiko uharteetan lehen talka krater gisa katalogatuta. Ordutik beste jatorri posible batzuk proposatu dira.
Bere adina 65 milioi urtekoa izan behar da eta, beraz, bere eraketa Chicxulub kraterra Yucatan penintsulan, Mexikon (dinosauroak desagertu ziren garaian) sortu zuen talkarekin bat dator. Silverpit talka krater bat bada, horrek Lurrak zenbait objekturen talka jaso zuela esan nahi du, litekeena da 1994an Shoemaker-Levy 9 kometak Jupiterrekin izandako talkaren antzeko gertakaria izatea. Talka anitzen teoria ezaguna den teoria hori, garai hartako beste talka krater batzuen existentzian ere oinarritzen da.

## Aurkikuntza

Kraterra britainiar Petrolium-eko Simon Stewart-ek eta Philip Allen-ek Production Geoscience Ltd. enpresako petrolio geozientzialariek bildutako datu sismikoak aztertuta aurkitu zen Humber itsasadarreko 130 km- ra kokatutako gunean, erregai fosilen biltegien ohiko bilaketan. Allenek eraztun kontzentriko multzo bat nabaritu zuen, baina ez zuen fenomeno hori interpretatu eta argazki bat bere bulegoko horman zintzilikatu zuen, norbaitek bere existentziaren misterioa ulertzen lagunduko zion itxaropenarekin. Stewart-ek, loturarik ez zuen gai batengatik Production Geoscience bisitatzen zuenean, mapa ikusi zuen eta talka krater bat izan zitekeela proposatu zuen. Aurkikuntza eta talka kraterren hipotesia Nature aldizkarian argitaratu zen 2002an . Silverpit izenak bertako arrantza basetan du jatorria.
Silverpit kraterraren aurkikuntzaren berri eman baino hiru urte lehenago, Ipar itsasotik zetozen datu sismikoek talka kraterraren frogak izan zitezkeela iradoki zuten: talka kraterren eraketa tasa Lurrean eta Ipar itsasoaren tamaina kontuan hartuta, espero zen talka krater kopurua batekoa zen.
Kraterra 1500 m sakonera inguruko sedimentu geruzaren azpian dago, Ipar itsasoaren oinarria osatzen duena 40 m inguruko sakoneran. Ikerketek iradokitzen dute kraterra eratzeko garaian, 50 eta 300 m-ren artean zegoen eremua itsas mailaren azpitik.

## Jatorria

Komunikabide zientifikoetan onartzen da Silverpit-en jatorriaren inguruko azalpenik onena bolido bat dela . Hala ere, kraterrak eratzea sor dezaketen beste mekanismo batzuk daude eta Silverpit talka kraterra gisa sailkatzea zalantzan jarri da.

## Erreferentziak

* ↑ Stewart, S. A. y Allen, P. J., «A 20-km-diameter multi-ringed impact structure in the North Sea.» Nature 418, 520-523 (2002). PMID 12152076.

## Kanpo estekak

* Datuak: Q923146
* Multimedia: Silverpit / Q923146
# Silverio Artiach

Silverio Artiach, Bizkaiko txirrindularia izan zen.

## Palmaresa

1929
* Dominaren Lasterketa
# Silvermills

Silvermills, Eskoziako Edinburgh hiriburuko auzo bat da. Iraganean udalerria izana, 1809. urteaz geroztik Edinburgheko zati da.

## Kanpo estekak

* Datuak: Q7516742
# Shaka (keinua)

Shaka Hawaiiko kultura eta surf kirolarekin loturiko keinu bat da. Hawaii uharteetan jatorria izan arren, XX. mendearen erdialdetik aurrera mundu osoko surflarien artean hedatu zen.
Esku bateko behatz lodia eta txikia luzatuak eta gainontzekoak itxiak mantenduz egiten da. Maiz keinua egiten den bitartean eskua zeharka astinduz nabarmenagoa egiten da. Surflarien artean esanahi anitzeko keinua da: "Kaixo", "Eskerrik asko", "Dena ongi", "Gero arte", "Agur", "Zaindu" edo "Lasai".

## Kanpo estekak

* Datuak: Q1529318
* Multimedia: Shaka sign / Q1529318
# Shaila Dúrcal

Shaila Dúrcal (1979ko abuztuak 28) Shaila de los Ángeles Morales de las Herasen izen artistikoa da, espainiar abeslari bat, Antonio Morales "Junior"ren eta Rocío Dúrcalen alaba.

## Biografia

Esan bezala, Antonio Morales "Junior"ren eta Rocío Dúrcalen alaba da.
1997an Madrilen bigarren hezkuntzako bere ikasketak amaitu ondoren kantua eta dantza ikasten hasi zen Espainiako hiriburuan 1999an Floridako Miami hirira joateko bere ikasketak jarraitzera 2001 arte. Ondoren, bere amarekin joan zen honek Latinoamerikatik eta AEBetatik egin zituen azken biretan, eskenategietan koruak eginez parte hartu zuelarik. Mexikon eman zuen bere amak ezagutzera eta bere konpainia diskografiko propioarekin harremanetan jarri zuen, SONY-BMG Mexikorekin, Shaila gaztearekin kontratu bat sinatu zuena 2003an.

## Diskografia
### Estudioko bildumak

* Shaila (2004)
* Recordando (2006)
* Tanto amor (2008)
* Corazon ranchero (2009)
* Datuak: Q2077222
* Multimedia: Shaila Dúrcal / Q2077222
# Shake Hands with the Devil (1959ko filma)

Shake Hands with the Devil (euskaraz Deabruari Bostekoa Eman), 1959ko Michael Anderson estatubatuar zinema zuzendari eta ekoizleak zuzendu eta ekoitzitako ekintza eta drama film bat da. James Cagney, Don Murray, Dana Wynter eta Glynis Johns aktoreek antzeztu zuten.

## Argumentua

Oharra: Atal honek istorio osoa edo amaiera argitzen du.
1921, Anglo-Irlandar Gerra. Black and Tans indar militar ankerraren soldaduak IRAren aurka borrokatzeko Irlandara iristean aurrez jada aski gupidagabea zen britainiar eta irlandarren gatazka armatuaren areagotzea ekarri du, IRAz gain "matxinoa" izatearen "susmoa" duten irlandar ororen aurkako gehiegikeria egiten baidituzte.
Kerry O'Shea (Don Murray) Dublingo unibertsitate bateko Kirurgia Fakultatean ikasten ari den estatubatuar-irlandar ikasle bat da, bere inguruan bizi den gatazka ikusi eta adiskide matxino ugari izan arren bere burua istiluetatik ahal bezain urruti matentzen saiatzen da. Baina gau batez, bera eta Paddy Nolan (Ray McAnally) irlandar ikaslekidea kalean barna doazela IRAk britainiar soldadu bati lehergailuz burututako segada baten lekuko izango dira, bizirik atera diren soldaduek heurak ikusi eta erasotu dieten IRAkideak direlako ustez tiro egingo diete, bi mutil gazteak ihes egiten saiatuko dira, baina ustekabean Paddy tiroz larriki zaurituko dute. Gainera, soldadu britainiarrek atentatuaren lekuan Kerry O'Shearen izena daraman ikasliburu bat topatuko dute, ordutik aurrera bi gazteak legezkanpokotzat eta "IRAkide" giza joak izango dira.
Kerry nahiz zauritua dagoen Paddyri bizirik jarraitzeko IRAko agintariengana joan eta erakundean izen ematea beste irtenbiderik ez dute izango. Beren harridurarako eta ordurarte jakin ez arren, Sean Lenihan (James Cagney) Kirurgia Fakultateko beren irakaslearekin topo egin eta IRAko goi agintarietako bat dela ohartuko dira.

## Aktoreak

* James Cagney: Sean Lenihan
* Don Murray: Kerry O'Shea
* Dana Wynter: Jennifer Curtis
* Glynis Johns: Kitty Brady
* Michael Redgrave: Jenerala
* Sybil Thorndike: Lady Fitzhugh
* Cyril Cusack: Chris Noonan
* Harry Brogan: Tom Cassidy
* Robert Brown: Lehen sarjentua (Black and Tans)
* Lewis Casson: Epailea
* Christopher Casson: Brigadierra
* John Cairney: Mike O'Callaghan
* Harry H. Corbett: Clancy (edota Harry Corbett)
* Allan Cuthbertson: Kapitaina
* Donal Donnelly: Willie Lafferty
* Eithne Dunne: Eileen O'Leary
* Richard Harris: Terence O'Brien
* William Hartnell: Jenkins sarjentua
* John Le Mesurier: Britainiar jenerala
* Niall MacGinnis: Michael O'Leary
* Patrick McAlinney: Donovan, tabernaria
* Ray McAnally: Paddy Nolan
* Clive Morton: Sir Arnold Fielding
* Noel Purcell: Liam O'Sullivan
* Peter Reynolds: Kapitaina (Black and Tans)
* Christopher Rhodes: Smithson kolonela

## Kanpo estekak

* IMDBko fitxa irakurgai (Ingelesez)
* Shake Hands with the Devil film osoa ikusgai, Youtube.com (Ingelesez)
* Datuak: Q7462610
# Shahzoda

Shahzoda (errusieraz: Шахзода, jaiotzez Zilola Bahodirovna Musaeva) (Taxkent, 1979ko uztailaren 28a) Uzbekistango abeslaria eta aktorea da, bere herrialdean eta ingurukoetan sona handia lortu duena, baita Errusian ere.
Uzbekistango musika tradizionala modernizatu du pop etiloarekin uztartuz. Uzbekeraz gain, errusieraz, pertsieraz, kazakheraz, tajikeraz eta ingelesez grabatu ditu abestiak.

## Biografia

Shahzoda 1979an Taxkenten jaio zen. 1998an Azizarekin Jonim bikotea osatu zuen eta abesti arrakastatsu bat izan zuten, Qarama koʻzlarimga. Bi urte beranduago bikotea banatu eta bakoitzak bakarkako ibilbideari ekin zion.
Shahzodaren lehen singlea Bor ekan izan zen eta Uzbekistanen arrakasta handia lortu zuen. Diskoa bera ere herrialdean urteko salduenetakoa izan zen. Hurrengo urteetan oso lanpeturik ibili zen, disko bat atereaz urteko eta Uzbekistan bertako filme ugaritan parte hartuz. Fotima va Zuhra filmean protagonista izan zen eta kritika oso onak jaso zituen. 2007an Zumrad va Qimmat filmeko protagonista izatez gain soinubanda ere berak konposatu zuen.
2009 urtean "1000 i Odna Noch" eta "Mezhdu Nebom I Zemley" abestien bideoklipek arrakasta handia izan zuten Errusian eta 2011 urtean Big Apple Music Awards sarietan Asia Erdialdeko eta Kaukasoko artista onena izendatu zuten, New Yorken egindako ospakizun galan. 2012-tik aurrera ingelesez egin ditu abesti batzuk nazioartera zabaltzeko helburuarekin; "Afghana", "All Alone feat Akcent", "Flying Tonight...

## Diskografia

* Bor ekan (2002)
* Baxt boʻladi (2003)
* Keragimsan (2004)
* Baxtliman (2005)
* Assalomu alaykum (2007)
* Sevgi bor (2009)
* Unutmadim (2009)
* Tilayman (2010)
* Qora koʻzlaring (2011)
* Bu muhabbat (2013)
* Sen menga kerak (2014)
* Rahmat hayot (2015)

## Filmografia

* Tohir va Zuhra yangi talqin (2000)
* Sevinch (2004)
* Xavfli burilish (2004)
* Sarvinoz (2004)
* Fotima va Zuhra (2006)
* Voy dod sumalak (2006)
* Zumrad va Qimmat (2007)
* Majruh (2010)
* Nafs (2011)
* O Maryam, Maryam (2012)
* Sharofatxonning kelinlari yoxud Navro′z muborak (2016)

## Erreferentziak

* ↑ «Shahzoda / Шахзода» Sahro.NET - Узбекский мультимедиа портал (Noiz kontsultatua: 2019-01-19).
* ↑ (Ingelesez) «Shahzoda» Discogs (Noiz kontsultatua: 2019-01-19).
* 1 2 3 «Famous Uzbek singers Lola, Shahzoda, Rayhon. Their music and style» Famous Uzbek singers Lola, Shahzoda, Rayhon. Their music and style (Noiz kontsultatua: 2019-01-19).
* ↑ «Folk Tales» Accelerated Uzbek Language and Culture (Noiz kontsultatua: 2019-01-19).
* ↑ (Ingelesez) «Shahzoda - Baxtliman» Discogs (Noiz kontsultatua: 2019-01-19).

## Kanpo loturak

* (Ingelesez) Webgune ofiziala
* Datuak: Q1092624
* Multimedia: Shahzoda / Q1092624
# Shajapur barrutia

Shajapur barrutia Indiako barruti bat da, Ujjain dibisioan, Madhya Pradesh estatuan. 1.512.681 biztanle ditu 6.196 kilometro koadrotan.

## Mugakideak

Honako barrutiekin egiten du muga:
Jhalawar district $^{(en)}$ Ujjain barrutia

## Ikus, gainera

* Madhya Pradesh

## Kanpo estekak

* Datuak: Q2449803
* Multimedia: Shajapur district / Q2449803
# Script (zinema)

Script gainbegiralea zinemako edo telebistako film bat egitearekin lotutako lanbidea da. Scripta gidoilari mota bat da. Bere lana ikusizko eta argumentuzko alderdi guztietan ikus-entzunezko proiektu baten (film zinematografikoa edo telebistakoa, telesaila, dokumentala, etab.) jarraipena gainbegiratzeaz arduratzen da, istorioa kontatzen den denbora-hariak ez dezan jarraitutasun-jauzirik izan ikuslearen aurrean.

## Funtzioak

Gidoia osatzen duten sekuentziek eta planoek, muntatu ondoren, alderdi guztietan jarraitutasuna izan behar dute eta hori script gainbegiraleak zuzendu behar du.

## Kanpo estekak

* Datuak: Q1263187
* Multimedia: Continuity supervisor / Q1263187
# Seventy-Six udalerria, Washington konderria

Seventy-Six udalerria Ameriketako Estatu Batuetako Iowa estatuko udalerri bat da, Washington konderrian. Azken zentsuaren arabera 266 biztanle zituen.

## Ekonomia

2020ko zentsuaren arabera, Seventy-Six udalerriak 74 etxebizitza zeuden. Per capita diru-sarrerak 32.722 estatubatuar dolar ziren.

## Kanpo estekak

* Datuak: Q10819559
# Seventy-Six udalerria, Muscatine konderria (Iowa)

Seventy-Six udalerria Ameriketako Estatu Batuetako Iowa estatuko udalerri bat da, Muscatine konderrian. Azken zentsuaren arabera 350 biztanle zituen.

## Ekonomia

2020ko zentsuaren arabera, Seventy-Six udalerriak 186 etxebizitza zeuden. Per capita diru-sarrerak 37.343 estatubatuar dolar ziren.

## Kanpo estekak

* Datuak: Q9044434